ebullioskopi
Store norske leksikon,Realfag,Kjemi,Analytisk kjemi,Metoder og utstyr i analytisk kjemi
Ebullioskopi er en metode som tidligere ble benytta for å bestemme molekylmassen av løste stoffer på grunnlag av målt kokepunkt.
En løsning har alltid et høyere kokepunkt enn det rene løsemiddelet. For et gitt løsemiddel har kokepunktsforhøyelsen en ganske bestemt verdi, for eksempel angitt per mol løst i stoff i 1000 gram løsemiddel. Hvis en avveid mengde av et stoff løses i en bestemt mengde løsemiddel, vil man ut fra observert og tabellarisk verdi for den molekylære kokepunktsforhøyelsen for vedkommende løsemiddel, kunne beregne molekylmassen av stoffet. Temperaturendringene bestemmes med spesialkonstruerte beckmanntermometre. Les mer i Store norske leksikon kokepunktsforhøyelse